**מכרז פומבי ממוכן מס' 62/18**

**לאספקת שירותי ייעוץ בתחום ניהול איכות**

1. אנו מודיעים על עדכון בתנאי הסף של מכרז 62/18 כמפורט להלן:
   1. רשאי להשתתף במכרז כל גורם אשר עומד, במועד הגשת ההצעה, בכל הדרישות המפורטות להלן. המציע יגיש במסגרת הצעתו את כל החומר הרלבנטי, כשהוא מלווה במסמכים המתאימים, המעידים על עמידתו בדרישות אלו:
      1. המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
      2. למציע ניסיון במתן שירותי ייעוץ בתחום ניהול איכות בהתאם להגדרתם בסעיפים 2.1 ו- 2.2 במפרט, במשך שלוש (3) שנים לפחות בין השנים 2015 עד 2017, בכל שנה לשני (2) ארגונים לפחות, המונים כל אחד 500 עובדים לפחות, בהיקף של 300 שעות לפחות בכל אחד מהשנים 2015, 2016, ו-2017 לכל ארגון.
      3. ליועץ המוצע ניסיון במתן שירותי ייעוץ בתחום ניהול איכות בהתאם להגדרתם בסעיפים 2.1 ו- 2.2 במפרט, בהיקף של 300 שעות לפחות בכל אחת מהשנים 2015, 2016 ו-2017.
      4. החברה מעסיקה במועד הגשת ההצעות במכרז, לפחות שלושה עובדים במשרה מלאה, אשר נותנים שירותים כאמור בסעיפים 2.1 ו- 2.2 במפרט.
2. שינויים ועדכונים נוספים במסמכי המכרז ניתן לראות במסמכי המכרז המעודכנים.
3. את מסמכי המכרז המעודכנים ניתן לראות באתר האינטרנט של בנק ישראל שכתובתו: [www.bankisrael.org.il](http://www.bankisrael.org..il), וניתן להורידם משם.
4. המועד האחרון להגשת שאלות הבהרה נדחה ל- **‏יום שני 19 נובמבר 2018 בשעה 12:00.**
5. ההצעות למכרז יוגשו לתיבת מכרזים אלקטרונית כמפורט במסמכי המכרז. את ההצעה ואת כל המסמכים הנלווים אליה, כשהם חתומים ע"י בעל סמכות לחייב את המציע, יש לסרוק לתוך תיבת המכרזים האלקטרונית, עד**, ‏יום ראשון 09 דצמבר 2018 בשעה 12:00.**

**הבנק אינו חייב לקבל את ההצעה הזולה ביותר, או הצעה כלשהי.**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז.**